زاہدان کے قریب مسلح شرپسندوں کے ہاتھوں دو سیکورٹی اہلکار شہید

ایران کے جنوب مشرقی صوبے سیستان و بلوچستان کے علاقے کورین میں مسلح شر پسندوں نے سیکورٹی فورس کے دو جوانوں کو شہید کردیا ہے۔

خبر کا کوڈ: 1885

تاریخ: 19 July 2018 - 21:44

مقدس دفاع نیوز ایجنسی کی رپورٹ کے مطابق، زاہدان سے ہمارے نمائندے نے خبردی ہے کہ ایران کے جنوب مشرقی صوبے سیستان و بلوچستان کے صدر مقام زاہدان کے قریب واقع کورین نامی علاقے میں شرپسند مسلح افراد نے علی رضا شہ بخش اور پرویز شہ بخش نامی دو سیکورٹی اہلکاروں کو شہید کردیا۔

کورین کا علاقہ زاہدان سے اسّی کلومیٹر دور مغرب میں واقع ہے۔  مسلح شرپسندوں اور دہشت گردوں نے گذشتہ چند برسوں کےدوران دہشت گردانہ حملے کرکے بہت سے عام شہریوں، سرحدی سیکورٹی اہلکاروں اور سپاہ و بسیج کے جوانوں کو شہد کیا ہے۔

سیستان و بلوچستان رقبے کے لحاظ سے ایران کا سب سے بڑا صوبہ ہے جس کی تیرہ سوکلومیٹر طویل سرحدیں افغانستان اور پاکستان سے ملتی ہیں۔

پیغام کا اختتام/